**ZMLUVA O DIELO č.**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov ako výsledok verejného obstarávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov medzi týmito zmluvnými stranami:

**Objednávateľ:**  **Obec Kunova Teplica**

Sídlo: Kunova Teplica č. 127, 049 32 Štítnik

Štatutárny orgán: **Eva Gyenesová, starostka obce**

IČO: 00328448

DIČ: 2020961426

Číslo účtu:

IBAN:

Tel.: +421 905 785 281

E-mail: [obec.kunovateplica@gmail.com](mailto:obec.kunovateplica@gmail.com)

(ďalej aj ako „Objednávateľ“)

a

**Zhotoviteľ:**

Obchodné meno: (doplní uchádzač)

Sídlo: (doplní uchádzač)

Štatutárny orgán: (doplní uchádzač)

Korešpondenčná adresa

(v prípade ak je iná ako sídlo): (doplní uchádzač)

IČO: (doplní uchádzač)

DIČ: (doplní uchádzač)

IČ DPH: (doplní uchádzač)

Identifikačné údaje o zapísaní v

Obchodnom/Živnostenskom registri:(doplní uchádzač)

Bankové spojenie: (doplní uchádzač)

IBAN: (doplní uchádzač)

Tel.: (doplní uchádzač)

E-mail: (doplní uchádzač)

(ďalej aj ako „Zhotoviteľ“)

(ďalej Objednávateľ a Zhotoviteľ spolu aj ako „Zmluvné strany“)

**Článok 1**

**Predmet Zmluvy**

* 1. Predmetom tejto Zmluvy o dielo (ďalej aj ako „Zmluva“) je záväzok Zhotoviteľa vykonať pre Objednávateľa stavebnú realizáciu diela „**Rekonštrukcia ČOV v prostredí MRK v obci Kunova Teplica**“ (ďalej aj ako „Dielo“)
  2. Rozsah prác a dodávok Diela je určený poskytnutým štruktúrovaným rozpočtom - výkazom výmer vrátane Preambuly k výkazu výmer. Výkaz výmer Zhotoviteľ predložil do verejného obstarávania ako súčasť ponuky a tvorí prílohu č. 1 k tejto Zmluve.
  3. Zhotoviteľ vyhlasuje, že všetky predmety a súčasti Diela vyhovujú požiadavkám uvedeným vo výkaze výmer, pričom si je vedomý toho, že ak je niektorá z položiek vo výkaze výmer určená odvolaním sa na konkrétny typ, názov, výrobný postup, značku, patent, krajinu pôvodu alebo výroby alebo výrobcu, mohol vo svojej ponuke uviesť taký istý predmet alebo ekvivalent. Za ekvivalent sa považuje také riešenie, ktoré má rovnaké alebo lepšie úžitkové parametrami za predpokladu, že je ho možné použiť v rámci navrhnutých postupov a v cene ekvivalentného riešenia sú zahrnuté všetky povinnosti a náklady spojené so zabudovaním ekvivalentu do diela vrátane projektu, zabezpečenia údajov a výkresov, osvedčení a schválení.
  4. Zhotoviteľ sa zaväzuje vykonať Dielo podľa platných STN, STN EN a technických a technologických predpisov ktoré sa k nemu viažu a zaväzuje sa dodržiavať bezpečnostné predpisy, protipožiarne opatrenia a predpisy týkajúce sa ochrany životného prostredia.
  5. Objednávateľ poskytol realizačnú projektovú dokumentáciu. Tieto dokumenty zhotoviteľ odsúhlasil a potvrdzuje, že im porozumel a že sú podkladom pre kompletné zhotovenie, dokončenie a sprevádzkovanie jednotlivých položiek predmetu diela, ktoré nepresiahnu cenu za zhotovenie diela ponúknutú v ponuke Zhotoviteľa a Zhotoviteľ potvrdzuje, že túto ponuku vrátane rozpočtu za dielo vypracoval s prihliadnutím na svoje odborné znalosti a vynaloženú odbornú starostlivosť potrebných pre kompletné zhotovenie, dokončenie a riadne odovzdanie diela.
  6. Zhotoviteľ potvrdzuje, že riadne a detailne skontroloval všetky podklady prevzaté od Objednávateľa a na ich základe bude dielo zhotovovať. Zhotoviteľ vyhlasuje, že mu je známy rozsah dohodnutých plnení, situovanie, stav a dopravná prístupnosť staveniska. Zhotoviteľ zároveň potvrdzuje, že sa nemôže odvolávať na chybu, opomenutie alebo konanie v omyle, prípadne na to, že niektoré plnenia nie sú uvedené v zmluve, pokiaľ tieto chyby alebo omyly nespôsobil výlučne Objednávateľ svojim úmyselným konaním.

**Článok 2**

**Miesto a termín vykonania Diela**

2.1 Miesto realizácie diela je areál ČOV Kunova Teplica.

2.2 Zhotoviteľ sa zaväzuje vykonať Dielo v lehote do **12 mesiacov** odo dňa odovzdania a prevzatia staveniska. Objednávateľ protokolárne odovzdá stavenisko zhotoviteľovi diela. Za ukončenie Diela sa považuje jeho protokolárne odovzdanie Objednávateľovi.

2.3 Pri odovzdaní riadne dokončeného Diela Zmluvné strany spíšu Preberací protokol o odovzdaní a prevzatí Diela podpísaný osobami oprávnenými konať za Zmluvné strany, resp. poverenými osobami, pričom deň podpisu Preberacieho protokolu oboma Zmluvnými stranami sa považuje za deň odovzdania a prevzatia riadne dokončeného Diela.

2.4 Za riadne dokončené Dielo sa považuje Dielo vyhotovené v súlade s STN, STN EN a technicko – kvalitatívnymi predpismi pri realizácií Diela.

2.5 Objednávateľ má právo Dielo neprevziať najmä v prípade, ak vady Diela budú takého charakteru, že užívanie Diela alebo jeho časti, ktorá je predmetom preberania, bude ohrozené alebo zhoršené oproti zmluvne dohodnutému Dielu, pričom vadou sa rozumie odchýlka v kvalite, kvantite a parametroch Diela, ktoré sú určené všeobecne záväznými technickými normami a príslušnými právnymi predpismi.

2.6 Pri plnení tejto Zmluvy zmluvné strany zastupujú:

za Objednávateľa:

za Zhotoviteľa: doplní Uchádzač v rozsahu meno, titul, funkcia, kontaktné údaje

2.7 Zmluvné strany sa dohodli, že Zhotoviteľ nie je v omeškaní s plnením tejto Zmluvy po dobu, po ktorú nemohol svoju povinnosť plniť následkom okolností vzniknutých na strane Objednávateľa. V tomto prípade má Zhotoviteľ právo na predĺženie termínu realizácie Diela o obdobie, počas ktorého existovala prekážka na strane Objednávateľa. Predĺženie termínu realizácie Diela sa uskutoční prijatím písomného dodatku k tejto Zmluve.

2.8 V záujme právnej istoty Zmluvné strany berú na vedomie, že predĺženie lehoty realizácie Diela, a to z akékoľvek dôvodu vrátane dôvodu na strane Objednávateľa, nemá za následok akúkoľvek zmenu ceny Diela.

2.9 V prípade, ak Zhotoviteľ v ponuke predloženej v rámci zadávania zákazky uviedol, že bude využívať subdodávateľov pri realizácii Diela, Objednávateľ stanovuje nasledovné pravidlá pre zmenu subdodávateľov počas plnenia zmluvy: Zhotoviteľ najmenej 3 pracovné dni pred zmenou subdodávateľa písomne oznámi túto skutočnosť Objednávateľovi. Subdodávateľ, ktorého sa návrh na zmenu týka, musí spĺňať podmienky podľa § 32 ods. 1 písm. e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Prílohou oznámenia o zmene subdodávateľa doručeného Objednávateľovi bude čestné vyhlásenie Zhotoviteľa, že subdodávateľ, ktorého sa táto zmena týka spĺňa, resp. najneskôr v čase plnenia bude spĺňať podmienky účasti podľa § 32 ods. 1 písm. e) a f) citovaného zákona o verejnom obstarávaní. Zhotoviteľ je oprávnený vykonať zmenu subdodávateľa až po doručení písomného súhlasu zo strany Objednávateľa.

**Článok 3**

**Cena a platobné podmienky**

* 1. Zmluvné strany sa dohodli na cene za predmet Zmluvy v súlade s ust. § 3 zákona č. 18/1996 Z. z. v znení neskorších predpisov, ktorá je stanovená v zmysle rozpočtu Zhotoviteľa ako pevná vo výške:

Cena bez DPH: ................  EUR doplní Uchádzač

DPH ......... %:  ................ EUR  doplní Uchádzač

Celková cena Diela spolu s DPH: ................EUR doplní Uchádzač

(slovom:  ............................................................................................... eur) doplní Uchádzač

(ďalej aj ako „Cena Diela alebo Zmluvná cena“).

* 1. V cene sú započítané všetky náklady Zhotoviteľa na riadne a včasné splnenie Zmluvy a Zhotoviteľ vyhlasuje, že v cenovej ponuke predloženej do verejného obstarávania zohľadnil všetky požiadavky na realizáciu Diela a nijako nepovolene nezmenil výkaz výmer, na základe ktorého spracoval rozpočet ponuky.
  2. Zhotoviteľ nemá nárok na úhradu iných nákladov spojených s plnením predmetu Zmluvy ako Zmluvnej ceny.
  3. K zmene ceny môže dôjsť iba v týchto prípadoch:

a) pri zmene rozsahu predmetu Zmluvy

b) pri zmene sadzby DPH

a to iba za podmienok uvedených v ust. § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

* 1. Cena za zhotovenie diela bude platená zo strany objednávateľa nasledovne:

3.5.1 čiastkovými faktúrami. Cenu za zhotovenie Diela uhradí Objednávateľ na základe čiastkových faktúr, ktoré Zhotoviteľ vystaví a odošle Objednávateľovi. Zhotoviteľ môže vystaviť čiastkové faktúry, a to po vykonaní jednotlivých stavebných objektov, t. j ..........................(napr. SO ...).Čiastkovú faktúru je potrebné doručiť do 30 - teho dňa nasledujúceho mesiaca po vykonaní dohodnutého objemu stavebných prác. Zhotoviteľ musí svoje práce vyúčtovať overiteľným spôsobom.

Faktúra musí byť zostavená prehľadne a pritom sa musí dodržiavať poradie položiek a označenie, ktoré je v súlade s oceneným popisom prác podľa Zmluvy. Súčasťou je výkaz vykonaných množstiev. Výkaz množstva vykonaných prác, ktorého cena je predmetom čiastkových a konečnej faktúry, musí byť potvrdená stavebným dozorom.

Jednotlivé čiastkové faktúry budú obsahovať nasledovné údaje: a) označenie oprávnenej osoby Zhotoviteľa, IČO, DIČ, sídlo firmy, b) označenie Objednávateľa, c) číslo Zmluvy, d) číslo čiastkovej faktúry, e) deň vystavenia, deň splatnosti faktúry a deň zdaniteľného plnenia, f) označenie peňažného ústavu a číslo účtu, na ktorý sa má platiť, g) fakturovanú cenu bez DPH, hodnotu DPH a celkovú fakturovanú cenu, h) rozpis už fakturovaných čiastok, i) predmet fakturácie, j) označenie diela, k) pečiatka a podpis osoby oprávnenej konať za Zhotoviteľa.

Cenu za vykonané práce na predmete Zmluvy Objednávateľ uhradí na základe zhotoviteľom doručenej faktúry s lehotou splatnosti 60 dní od doručenia faktúry v súlade s § 340b ObZ.

3.5.2 konečnou faktúrou. Konečná faktúra sa považuje za platobný doklad, ktorým bude vykonané celkové finančné vysporiadanie Ceny Diela podľa tejto Zmluvy. V konečnej faktúre budú vysporiadané platby zaplatené Objednávateľom formou čiastkových faktúr. Právo vystaviť konečnú faktúru vzniká Zhotoviteľovi dňom podpísania zápisnice o odovzdaní a prevzatí diela ako celku, bez ohľadu na to, či boli uhradené čiastkové faktúry.

Konečná faktúra bude obsahovať nasledovné údaje: a) označenie oprávnenej osoby Zhotoviteľa, IČO, DIČ, sídlo, b) číslo Zmluvy, c) číslo faktúry, d) odvolanie sa na článok tejto Zmluvy, ktorý oprávňuje uskutočniť fakturáciu, deň vystavenia, deň splatnosti faktúry a deň zdaniteľného plnenia, e) označenie peňažného ústavu a číslo účtu, na ktorý sa má platiť, f) fakturovanú cenu bez DPH, hodnotu DPH, celkovú fakturovanú cenu, odpočet vykonaných platieb, g) rozpis už fakturovaných čiastok, h) predmet fakturácie, i) označenie Diela, j) označenie osoby, ktorá faktúru vystavila, k) pečiatka a podpis osoby oprávnenej konať za zhotoviteľa, l) prílohu (Zápis o odovzdaní a prevzatí diela).

* 1. V prípade, že platobný doklad podľa tohto článku Zmluvy nebude obsahovať náležitosti dohodnuté v tejto Zmluve, Objednávateľ má právo vrátiť ho Zhotoviteľovi na doplnenie, resp. opravu. V takom prípade sa preruší plynutie lehoty splatnosti a nová lehota splatnosti začne opätovne v celom rozsahu plynúť doručením doplneného, resp. opraveného platobného dokladu Objednávateľovi.
  2. Podmienkou akejkoľvek fakturácie podľa tohto článku zmluvy je predchádzajúce odsúhlasenie vykonaných prác Objednávateľom.
  3. Faktúry podľa tohto článku zmluvy doručí Zhotoviteľ Objednávateľovi vždy v 5 rovnopisoch.
  4. Za deň splnenia peňažného záväzku Objednávateľa z tejto Zmluvy sa považuje deň, v ktorom bola príslušná suma odpísaná z účtu Objednávateľa v prospech účtu Zhotoviteľa.
  5. Zhotoviteľ nie je oprávnený bez predchádzajúceho písomného súhlasu Objednávateľa postúpiť svoje pohľadávky z tejto Zmluvy tretej osobe. Prípadné postúpenie pohľadávky (pohľadávok) bez predchádzajúceho písomného súhlasu Objednávateľa je neplatné.

**Článok 4**

**Záruka**

* 1. Zhotoviteľ poskytuje Objednávateľovi záruku za kvalitu zmluvného plnenia 60 mesiacov odo dňa odovzdania Diela, s výnimkou ak výrobca jednotlivých zabudovaných komponentov poskytuje záruku kratšiu, tu platí takto poskytnutá záručná doba odo dňa odovzdania a prevzatia Diela. Záručná doba neplynie v čase, kedy Objednávateľ nemohol Dielo užívať pre vady, za ktoré zodpovedá Zhotoviteľ.
  2. Objednávateľ bude u Zhotoviteľa reklamovať vzniknuté vady v záručnej lehote písomne príp. e-mailom.
  3. Zhotoviteľ nezodpovedá len za také vady Diela, ktoré boli spôsobené použitím podkladov prevzatých od Objednávateľa, pri ktorých nemohol ani pri vynaložení odbornej starostlivosti zistiť ich nevhodnosť, prípadne na ne upozornil ale Objednávateľ na ich použití trval.
  4. Ak sa na Diele vyskytne vada počas záručnej doby, má Objednávateľ právo požadovať od Zhotoviteľa niektorý z nárokov podľa § 436 a nasl. Obchodného zákonníka, najmä je oprávnený požadovať bezodplatné odstránenie zistenej vady a Zhotoviteľ je povinný vadu na Diele bezodplatne odstrániť.  Zhotoviteľ je povinný záručnú reklamáciu vybaviť bezodkladne a bezplatne v dohodnutej lehote, inak najneskôr do 7 kalendárnych dní odo dňa jej doručenia.
  5. Zhotoviteľ je povinný reklamované vady odstrániť aj v prípade, že popiera svoju zodpovednosť.
  6. O nárokoch Zhotoviteľa na úhradu nákladov za odstránenie neoprávnene reklamovaných vád rozhodne vecne a miestne príslušný súd, pokiaľ sa zmluvné strany nedohodnú inak.

**Článok 5**

**Náhrada škody, zmluvné pokuty a úrok z omeškania**

* 1. Zhotoviteľ zodpovedá Objednávateľovi za škodu, ktorú mu spôsobí nedodržaním podmienok tejto Zmluvy, resp. porušením právnych predpisov alebo noriem.
  2. Zhotoviteľ je povinný spôsobenú škodu Objednávateľovi v celom rozsahu nahradiť.
  3. V prípade omeškania Zhotoviteľa s plnením tejto Zmluvy alebo s odstránením reklamovaných vád, je Objednávateľ oprávnený vyúčtovať mu zmluvnú pokutu vo výške 150 EUR za každý deň a prípad omeškania. Nárok Objednávateľa na náhradu škody nie je tým dotknutý.
  4. V prípade omeškania Objednávateľa so zaplatením oprávnene a riadne vystavenej faktúry, môže Zhotoviteľ uplatniť úrok z omeškania vo výške 0,02% z dlžnej sumy za každý deň omeškania.
  5. Zmluvné pokuty podľa tohto článku sa Zmluvné strany zaväzujú zaplatiť v lehote do 7 kalendárnych dní odo dňa ich písomného uplatnenia.
  6. Zmluvné strany prehlasujú, že výška dohodnutých zmluvných pokút podľa tohto článku je primeraná, v súlade so zásadami poctivého obchodného styku a bola dohodnutá s prihliadnutím na význam zabezpečovaných povinností.
  7. Zhotoviteľ zodpovedá za porušenie svojich povinností vyplývajúcich mu z tejto Zmluvy a je povinný nahradiť Objednávateľovi škodu tým spôsobenú, okrem prípadu, ak bolo porušenie povinností spôsobené okolnosťami vylučujúcimi zodpovednosť.
  8. Zhotoviteľ zodpovedá aj za prípadné škody, ktoré počas realizácie Diela podľa tejto Zmluvy spôsobí a s nimi spojené a uplatnené sankcie orgánov a organizácií.

**Článok 6**

**Odstúpenie od Zmluvy**

* 1. Objednávateľ je oprávnený odstúpiť od Zmluvy, ak dôjde k podstatnému porušeniu Zmluvy zo strany Zhotoviteľa. Za podstatné porušenie Zmluvy sa považuje:

1. ak Zhotoviteľ v rozpore s ustanoveniami Zmluvy nezačal alebo zastavil vykonávanie Diela, alebo inak prejavil svoj úmysel nepokračovať v plnení Zmluvy, a to napriek predchádzajúcej písomnej výzve Objednávateľa na začatie/pokračovanie v realizácii Diela najneskôr v lehote 7 kalendárnych dní po doručení písomnej výzvy zhotoviteľovi,
2. ak Zhotoviteľ opakovane alebo úmyselne porušuje svoje povinnosti podľa tejto Zmluvy, a to napriek predchádzajúcej písomnej výzve Objednávateľa na nápravu,
   1. Odstúpenie od Zmluvy sa musí uskutočniť písomne a jeho účinky nastávajú jeho doručením Zhotoviteľovi na adresu uvedenú v tejto Zmluve. Odstúpením od Zmluvy zanikajú všetky práva a povinnosti Zmluvných strán zo Zmluvy s výnimkou záväzkov Zhotoviteľa podľa tohto článku a článku 5 tejto Zmluvy.
   2. Odstúpenie od Zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.
   3. Zmluvné strany sa dohodli, že aplikácia ustanovenia § 351 ods. 2 Obchodného zákonníka je pri odstúpení od Zmluvy podľa tohto článku Zmluvy vylúčená, t. j. Zhotoviteľ bude v prípade odstúpenia Objednávateľa od Zmluvy fakturovať Objednávateľovi len skutočne, preukázateľne a riadne vykonané práce podľa súpisu položiek odsúhlasených Objednávateľom.
   4. Po odstúpení od Zmluvy je Zhotoviteľ povinný:
      1. počínať si tak, aby sa zabránilo škode bezprostredne hroziacej Objednávateľovi nedokončením Diela, príp. minimalizovať straty a za týmto účelom vykonať všetky potrebné opatrenia;
      2. do 7 kalendárnych dní od vykonania opatrení podľa bodu 6.5.1 tohto článku odstrániť svoje náradie, nástroje, mechanizáciu a ostatné pomocné prostriedky potrebné na realizáciu Diela ako aj všetky odpady vzniknuté pri jeho realizácii;
      3. informovať Objednávateľa o všetkých skutočnostiach nevyhnutných pre riadne a kvalitné dokončenie Diela.
   5. V prípade ukončenia zmluvného vzťahu z dôvodu odstúpenia od Zmluvy v súlade s týmto článkom, Zhotoviteľ v plnej miere zodpovedá za vady a nedorobky a preberá záruku za vykonanú časť Diela.

**Článok 7**

**Spoločné a záverečné ustanovenia**

* 1. Zmluvu je možné meniť alebo dopĺňať iba formou písomných a číslovaných dodatkov, odsúhlasených a riadne podpísaných oboma Zmluvnými stranami a len v súlade s podmienkami uvedenými v ustanovení § 18 zákona č. 343/2015 Z. z. o verejnom obstarávaní v znení neskorších predpisov.
  2. Zmluva je vyhotovená v štyroch exemplároch, z ktorých po podpísaní obdrží Objednávateľ tri vyhotovenia a Zhotoviteľ jedno vyhotovenie.
  3. Zhotoviteľ vyhlasuje, že súhlasí s podmienkami určenými Objednávateľom v tejto Zmluve.
  4. Táto zmluva nadobúda platnosť dňom podpisu tejto zmluvy obidvoma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa. Podmienkou nadobudnutia účinnosti tejto zmluvy je kladné schválenie postupu verejného obstarávania zaslaním Správy z kontroly z verejného obstarávania.
  5. Zhotoviteľ berie na vedomie, že je povinný strpieť výkon kontroly/auditu/overovania na mieste súvisiaceho s dodávaným tovarom, prácami a službami, kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnenými osobami sú:

1. Poskytovateľ a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
4. Orgán auditu, jeho spolupracujúce orgány a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ.
   1. Všetky písomnosti sa budú doručovať na adresy, ktoré Zmluvné strany uviedli v úvode tejto Zmluvy. Písomnosť sa považuje za doručenú aj dňa, kedy bola vrátená odosielateľovi z dôvodu nemožnosti jej doručenia, alebo odmietnutia jej prevzatia, alebo márneho uplynutia odbernej doby. Minimálna odberná lehota je dohodnutá na 8 dní.
   2. Zmluvné strany sa zaväzujú riešiť spory vyplývajúce z tejto Zmluvy prednostne formou zmieru prostredníctvom svojich štatutárnych orgánov alebo ich zástupcov.
   3. Zmluvné strany sa dohodli, že v prípadoch, ak táto Zmluva neupravuje niektoré vzájomné vzťahy a záväzky, budú sa tieto riadiť ustanoveniami Obchodného a subsidiárne Občianskeho zákonníka.
   4. Ak niektoré dojednania uvedené v tejto Zmlue nie sú celkom alebo sčasti účinné prípadne stratia účinnosť neskôr, nie je tým dotknutá platnosť ostatných ustanovení. Namiesto neúčinných ustanovení a na vyplnenie prípadných medzier sa použije úprava, ktorá sa, pokiaľ je to možné čo najviac približuje zmyslu a účelu tejto Zmluvy.
   5. Zmluvné strany vyhlasujú, že sú spôsobilé na právne úkony v celom rozsahu, zmluvné prejavy sú dostatočne určité a zrozumiteľné, zmluvná voľnosť nie je obmedzená, ďalej že táto Zmluva vyjadruje ich slobodnú a vážnu vôľu, nebola podpísaná v tiesni ani za nápadne nevýhodných podmienok a svoj súhlas s jej obsahom potvrdzujú svojimi vlastnoručnými podpismi.

V Kunovej Teplici V .....................................

dňa ..................................... dňa .....................................

Za Objednávateľa: Za Zhotoviteľa:

..................................... .....................................

**Prílohy:**

č. 1 ocenený výkaz výmer

č. 2 zoznam subdodávateľov

č.3. zoznam ekvivalentných položiek